ПРОТОКОЛ № 12

от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 19 юни 2023 г.

Днес, 19 юни 2023 г., понеделник, от 13:15 ч., в сградата на Висшия съдебен съвет се проведе заседание на комисия „Дисциплинарна дейност и взаимодействие с ИВСС“ към съдийската колегия на ВСС в състав:

ПРЕДСЕДАТЕЛ: | АТАНАСКА ДИШЕВА

ЧЛЕНОВЕ:

ЦВЕТИНКА ПАШКУНОВА
СЕВДАЛИН МАВРОВ

От администрацията на ВСС:
Деница Захариева – началник отдел „Дисциплинарни производства“ в дирекция „Правна“ – АВСС;
Незабравка Петкова – главен експерт-юрисконсулт в отдел „Дисциплинарни производства“ в дирекция „Правна“ – АВСС.

Заседанието протече при следния дневен ред:
1. Сигнал от административния ръководител – председател на Окръжен съд – Благоевград, с рег. индекс ВСС-7065/02.06.2023 г., относно неизпълнение на негова заповед за командироване № 255/05.05.2023 г. от Андрей Николов, съдия при Районен съд – Петрич.

2. Информация за образуваните наказателни производства срещу съдии към м. юни 2023 г.

3. Доклад от директора на дирекция „Международна дейност и протокол“, АВСС, с рег. индекс ВСС-7755/12.06.2023 г., относно писмо от Министерство на правосъдието във връзка с необходимост от предоставяне на отговори по Въпросник на Европейската комисия за ефективност на правосъдието на Съвета на Европа (CEPEJ) – цикъл 2022-2024 г.

4. Предложение за събиране на допълнителни доказателства по издаване на заповед № 589/29.03.2023 г. на административния ръководител на Районен съд – Пловдив, с която на Деян Стоянов Вътов – съдия в Районен съд – Пловдив, е наложено дисциплинарно наказание по чл. 308, ал. 1, т. 1 от Закона за съдебната власт – „забележка“.

5. Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.10.2022 г. - 31.03.2023 г.

1. ОТНОСНО: Сигнал от административния ръководител – председател на Окръжен съд – Благоевград, с рег. индекс ВСС-7065/02.06.2023 г., относно неизпълнение на негова заповед за командироване № 255/05.05.2023 г. от Андрей Николов, съдия при Районен съд – Петрич.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

1.1.	Приема за сведение сигнал изх. № 3863/30.05.2023 г. по описа на Окръжен съд – Благоевград (рег. индекс № ВСС-7065/02.06.2023 г. по описа на ВСС) от председателя на Окръжен съд – Благоевград за извършване на проверка относно неизпълнение на негова заповед № 255/05.05.2023 г. от страна на съдия Андрей Николов – съдия в Районен съд – Петрич.
1.2.	Изпраща на Комисията по атестирането и конкурсите към СК на ВСС сигнал изх. № 3863/30.05.2023 г. по описа на Окръжен съд – Благоевград (рег. индекс № ВСС-7065/02.06.2023 г. по описа на ВСС) от председателя на Окръжен съд – Благоевград за извършване на проверка относно неизпълнение на негова заповед № 255/05.05.2023 г. от страна на съдия Андрей Николов – съдия в Районен съд – Петрич, за сведение.
1.3.	Изпраща на Инспектората към Висшия съдебен съвет сигнал изх. № 3863/30.05.2023 г. по описа на Окръжен съд – Благоевград (рег. индекс № ВСС-7065/02.06.2023 г. по описа на ВСС) от председателя на Окръжен съд – Благоевград за извършване на проверка относно неизпълнение на негова заповед № 255/05.05.2023 г. от страна на съдия Андрей Николов – съдия в Районен съд – Петрич, по компетентност.

2. ОТНОСНО: Информация за образуваните наказателни производства срещу съдии към м. юни 2023 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:
2.1. Приема за сведение информацията за образуваните наказателни производства срещу съдии към месец юни 2023 г.
2.2. Внася информацията за образуваните наказателни производства срещу съдии към месец юни 2023 г. на заседание на съдийската колегия на Висшия съдебен съвет.

3. ОТНОСНО: Доклад от директора на дирекция „Международна дейност и протокол“, АВСС, с рег.индекс ВСС-7755/12.06.2023 г., относно писмо от Министерство на правосъдието във връзка с необходимост от предоставяне на отговори по Въпросник на Европейската комисия за ефективност на правосъдието на Съвета на Европа (CEPEJ) – цикъл 2022-2024 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:
3.1. Одобрява проект на попълнен въпросник на Европейската комисия за ефективност на правосъдието на Съвета на Европа (CEPEJ) – цикъл 2020 -2024 г.
3.2. Изпраща информацията на дирекция „Международна дейност и протокол“ за обобщаване на отговорите.

4. ОТНОСНО: Предложение за събиране на допълнителни доказателства по издаване на заповед № 589/29.03.2023 г. на административния ръководител на Районен съд – Пловдив, с която на Деян Стоянов Вътов – съдия в Районен съд – Пловдив, е наложено дисциплинарно наказание по чл. 308, ал. 1, т. 1 от Закона за съдебната власт – „забележка“.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:
4.1. Изисква от административния ръководител на Районен съд – Пловдив данни за периода 01.01.2022 г. – 01.03.2023 г., както следва:
- справка относно отсъствията на съдия Деян Вътов, като се отбележи видът на отпуска, начална и крайна дата и съответно календарни дни;
- справка относно това дали на съдия Деян Вътов са възлагани с изрични заповеди задължения, които не са свързани с регулярната му дейност;
- справка за графика на съдебните заседания на съдия Деян Вътов и броя на разгледаните дела в тези заседания.
4.2. Изисква от дирекция „Информационни технологии и съдебна статистика“ в АВСС справка за натовареността на съдия Деян Вътов, както и за натовареността на останалите съдии в Районен съд – Пловдив за периода 01.01.2022 г. - 01.03.2023 г. .
4.3. Да се покани съдия Деян Вътов за изслушване в следващо заседание на Комисията – на 03.07.2023 г., понеделник, от 14:00 ч., като бъде уведомен за възможността алтернативно да представи писмено становище, за което своевременно Комисията да бъде уведомена. 

5. ОТНОСНО: Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.10.2022 г. – 31.03.2023 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:
5.1. Одобрява Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок за периода 01.10.2022 г. – 31.03.2023 г.

5.2. Предлага на съдийската колегия на Висшия съдебен съвет да вземе следните решения:
5.2.1. Приема данните за установени от ИВСС нарушения на правото на разглеждане и решаване на делото в разумен срок по Глава трета „а“ ЗСВ, за периода 01.10.2022 г. – 31.03.2023 г.
5.2.2. Приема отчетите на министъра на правосъдието относно постъпили заявления и изплатени обезщетения по реда на Глава трета „а“ ЗСВ, за периода 01.10.2022 г. – 31.03.2023 г.

5.2.3. Приема Анализ на констатираните от Инспектората към ВСС причини на нарушаване правото на разглеждане и решаване на делото в разумен срок по чл. 60м от Закона за съдебната власт, за периода 01.10.2022 г. – 31.03.2023 г.

5.2.4. Препоръчва на административните ръководители на съдилищата съобразно правомощията им, съответно по чл. 80, чл. 86, чл. 106 и чл. 114 ЗСВ, да контролират стриктното и пълно прилагане на процесуалните способи за своевременното разглеждане и приключване на делото в разумен срок във връзка със:
5.2.4.1. Спазване на сроковете за насрочване на делото по чл. 247а НПК; съответните срокове за насрочване делата по ГПК и АПК, включително специалните срокове за разглеждане на някои видове дела - Бързи производства, Заповедни производства, Бързи производства по КТ и др.; 
5.2.4.2. Използването на процесуални способи за връчване на призовки, съобщения и книжа по съответния процесуален закон;
5.2.4.3. Назначаване на резервен защитник и определяне на резервен член на съдебния състав; определяне на резервни дати;
5.2.4.4. Своевременно изготвяне на съдебните актове и мотиви към присъдите;

5.2.5. Препоръчва на съдиите:
5.2.5.1. Да прилагат предвидените в съответни процесуален закон дисциплиниращи средства по отношение на страните по делото, вещи лица, свидетели и други участници в процеса;
5.2.5.2. Да упражняват правото си на самоотвод своевременно (непосредствено след образуване на делото или след възникване на основанието);

5.2.6. Напомня на административните ръководители на съдилищата съобразно правомощията си съответно по чл.80, чл.86, чл.114 и чл.122 ЗСВ, да извършат проверка по делата, образувани преди 2019 г. и при наличие на недовършени такива да предприемат организационни мерки за тяхното приключване, задължение от Протокол № 44/21.12.2017 г., т.6.4.

5.2.7. Обръща внимание на административните ръководители на съдилищата, че следва да изпращат информация и отчети до съдийската колегия на ВСС за предприети действия в изпълнение на тези мерки 

5.2.8. Не приема нови мерки. 

5.2.9. Материалите по т. 5.2.1, т. 5.2.2 и т. 5.2.3 да се публикуват на интернет страницата на ВСС след приемането им от съдийската колегия на ВСС.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС:	   (П)

АТАНАСКА ДИШЕВА